એપલના બે ફ્લેગશિપ સ્માર્ટફોન આઇફોન Xs અને આઇફોન XS Max સૌ પહેલા ભારતમાં ઉપલબ્ધ કરાયા છે. ત્રીજો ફોન આઇફોન XR ઓક્ટોબરથી સેલ માટે ઉપલબ્ધ હશે. દેશભરમાં 5,000થી વધુ રિટેલ સ્ટોર ઉપરાંત નવા આઈફોન ઇ-કોમર્સ વેબસાઇટ ફ્લિપકાર્ટ, જિયો સ્ટોર, એરટેલ ઓનલાઈન સ્ટોર પણ ઉપલબ્ધ હશે. અહીં નવા ફોન સાથે કેટલીક ખાસ ઓફર પણ મળી રહી છે. એપલ રિસેલર્સ પર સીટી બેંક ક્રેડિટ કાર્ડ અને એક્સિસ બેંક ક્રેડિટ કાર્ડ પર ખાસ છૂટ અને રિવૉર્ડ પોઇન્ટ મળી રહ્યા છે. ફ્લિપકાર્ટે જ્યાં એક્સચેંજ અને કેશબેક ઓફરની રજૂ કરી છે, ત્યાં એરટેલ પણ ફોન સાથે મળીને કેશબેક ઓફર આપી રહ્યું છે.